યુપીના મઉ સદર સીટથી બીએસપીના બાહુબલી વિધાયક મુખ્તાર અંસારીને છાતીમાં દુખાવો થતા તેમને હોસ્પિટલમાં દાખલ કરવામાં આવ્યા છે. ઉલ્લેખનીય છે કે તે જેલમાં બંધ હતા. મુખ્તાર અંસારીને હદયરોગના હુમલો થતા તેમને હોસ્પિટલમાં દાખલ કરવામાં આવ્યા છે. અને હાલ તેમની સ્થિતિ નાજૂક છે. નોંધનીય છે કે ભાજપના ધારાસભ્ય કુષ્ણાનંદ રાયની હત્યાના કેસમાં મુખ્તાર અંસારી હાલ જેલમાં છે. કુષ્ણાનંદ રાય પર 29 નવેમ્બર 2005માં એકે 47 રાયફલથી ગોળી ચલાવવામાં આવી હતી. અને તેમના શરીરમાં 67 ગોળીઓ મળી હતી. ભર દિવસે થયેલી હત્યામાં 6 લોકોની મોત થઇ હતી. કુષ્ણાનંદ રાય મોહમ્મદાબાદ સીટથી ધારાસભ્ય હતા.